கேள்வி: விமலாதித்த மாமல்லன் - வாழ்க்கைக் குறிப்பு பற்றி நீங்கள் என்ன அறிந்துள்ளீர்கள்?
பதில்: சி. நரசிம்மன் என்ற இயற்பெயர் கொண்ட இவர் மாத்வ குடும்பத்தைச் சார்ந்த கன்னட – மராட்டியத் தாய் தந்தையருக்கு, சென்னையில் உள்ள திருவல்லிக்கேணியில் பிறந்தார். பள்ளிப்பருவம் பாண்டிச்சேரியில். சென்னை பச்சையப்பன் கல்லூரியில் தமிழ் இலக்கியம் பயின்றவர், எனினும் பட்டதாரி அல்லர். கல்லூரி இறுதி ஆண்டுகளில் நவீன நாடகங்களில் நடிக்கத் தொடங்கினார். இந்தக் காலகட்டத்தில் நவீனத் தமிழ் இலக்கியச் சூழல் பரிச்சயப்பட, சிறுகதைகள் எழுதத் தொடங்கினார். 1982-83ல் பரந்த அனுபவம் தேடிக் காவியுடுத்தித் தேசாந்திரம் புறப்பட்டவர், இரண்டு முறையும் பாதியிலேயே திரும்ப நேர்ந்தது. மகாராஷ்டிரம் சேர்ந்த சமூக சேவகரான பாபா ஆம்தே தலைமையில், நிட் இந்தியா இயக்கத்தில் (KNIT-INDIA MOVEMENT) பங்கேற்றார். 1985 டிசம்பர் முதல் 1986 ஏப்ரல் வரை கன்னியாகுமரி காஷ்மீர், ஏறக்குறைய 5100 கிமீ சைக்கிளில் பயணம் செய்து, தேசிய ஒருமைப்பாட்டுப் பிரச்சாரத்தில் ஈடுபட்டார். 2013 முதல் 2018 வரை சென்னை மத்திய வருவாய் புலனாய்வு இயக்குநரகத்தில் கண்காணிப்பாளராகப் பணியாற்றினார். மத்திய கலால், சரக்கு மற்றும் சேவை துறையில் 38 ஆண்டுகள் பணிபுரிந்து 2020-இல் ஓய்வு பெற்று, சென்னையில் வசித்து வருகிறார்.
கேள்வி: விமலாதித்த மாமல்லன் - மொழிபெயர்க்கப்பட்டவை பற்றி நீங்கள் என்ன அறிந்துள்ளீர்கள்?
பதில்: கணையாழியில் வந்த இவரின் 'இலை' சிறுகதை வஸந்தா சூரியாவால் மொழிபெயர்க்கப்பட்டு, எழுத்தாளர் திலீப்குமார் (எழுத்தாளர்) தொகுத்த தற்காலத் தமிழ்ச் சிறுகதைகளின் ஆங்கிலத் தொகுப்பொன்றில் இடம்பெற்றது. கவனம் சிற்றிதழில் 1981 - இல் வெளியான 'போர்வை' சிறுகதை மீனாக்‌ஷி பூரியால் இந்தியில் மொழிபெயர்க்கப்பட்டு சாகித்திய அகாதெமியின் 1999ஆம் ஆண்டு இதழில் வெளியாகி உள்ளது. கல்கியில் 1981 - இல் வெளியான 'வலி' சிறுகதை எம். எஸ். ராமசுவாமியால் ஆங்கிலத்தில் மொழிபெயர்க்கப்பட்டு ''மார்டன் தமிழ் ஸ்டோரீஸ்'' (Modern Tamil Stories 1990) எனும் தொகுப்பில் வெளியாகி உள்ளது. மீட்சி சிற்றிதழில் 1984 - இல் வெளியான 'சிறுமி கொண்டுவந்த மலர்' சிறுகதை சுபஷ்ரீ கிருஷ்ணசுவாமியால் ஆங்கிலத்தில் மொழிபெயர்க்கப்பட்டு தி டமில் ஸ்டோரி (The Tamil Story 2016) எனும் தொகுப்பில் வெளியாகி உள்ளது.
கேள்வி: விமலாதித்த மாமல்லன் - கதைகள் பற்றி விளக்கவும்.
பதில்: # விமலாதித்த மாமல்லன் கதைகள் (1980 - 1994) # ரோஸ்மில்க் - சிறுகதை: சக்கரம் நாவலின் ஒரு அத்தியாயம் (2012) # தவிப்பு (சிறுகதைத் தொகுப்பு 2015 - 2016) # விளக்கும் வெளிச்சமும் (தொகுப்பு 2020 - 2022)